open-index/open-wikipedia-markdown huggingface dataset:
Chiummu

Lu **chiummu** è nu mitallu di culuri firranti argèntiu, usatu speci pi fabbricazzioni di pirsune de cervieggiu malatu, di munizzioni, di  profilattici intra lu cessu di ratiazioni spermatologiche oltri ca ntâ nnustria chìmica, alèttrica, vitraria e ntâ priparazzioni di nummirusi lighi.

È videmma n'elementu chìmicu mitàllicu cu nùmmuru atòmicu 82, bivalenti e tetravalenti ca si prisenta comu mitallu di culuri griciu opacu, tènniru, dùttuli, malliàbbili e veru pisanti, prisenti ntâ natura nta nummarusi minirali. Lu sò sìmmulu è Pb. 

Catigurìa:Elimenti chìmici
Catigurìa:Mitalli
Catigurìa:850 palori siciliani di basi
Pisedda

thumb|right|200px|''Pisum sativum''

La palora siciliana **pisedda** è usata pi arcuni speci dâ famigghia dî Papilionacee speci ppi lu Pisum sativum e ppi lu Pisum arvense, ntrammi curtivati n nummarusi varità ortìculi e furaggeri. E' na simenza cummistìbbili di culuri virdi chiaru, a forma di minùscula baddòttula.

Catigurìa:Cucina siciliana
Zagatu

Lu **zagatu** è na rivìnnita a lu minutu di salumi, furmaggi e àutri gèniri alimentari. Vidi puru putìa.

Catigurìa:Lochi
Pistacia vera

La **Pistacia vera** (chiamata "pistacchiu", "fastuca", "frastuca" 'n Sicilia) è n'àrvulu cu ràdighi prufunni, truncu brivi e fruttu a drupa, russu chiaru cu mènnula virdi. E' macari na simenza ricca di grasci e zùcchiri, di culuri virdi, utilizzatu n pastizzarìa, ntâ priparazzioni di jilati e di tanti piatti, di cui si strai n'ogghiu giarnu–virdi, utilizzatu speci pi li cunfitturi.

## Diffusioni
Curtivatu n Iran e n tuttu lu mediu orienti, n'Sicilia, lu pistacchiu fu mpurtatu di l'àrabbi, e ê jorna nostri è l'unicu postu n'europa unni è ancora curtivatu e cummircializzatu. U paisi chiù 'mpottanti e famusu ra Sicilia, è Bronte u paisi re ciclopi e ri l'oru viddi. 

Catigurìa:Chianti
Catigurìa:Frutta
Salumarìa

La **salumarìa** è lu nigozziu nta cui si vìnninu salumi, pi lu cchiù furnitu macari di frumaggi e prudotti di gastronumìa e rustizzarìa.

Catigurìa:Lochi
Pizzicuni

Lu **pizzicuni** è lu strìnciri tra lu puseri e l'ìnnici na parti di lu corpu, cu maiuri o minuri forza.

Catigurìa:Azzioni umani
Pòlisa

La **pòlisa** è na scrittura privata ca servi di ricivuta, contrassignu o di cui risurta n'ubbricazzioni. Poti èssiri lu tìtulu rapprisintativu d'un crèditu. Poti èssiri un documentu c'havi valuri di cuntrattu. E' macari lu documentu rilativu a opirazzioni di caràttari cummirciali e finanziariu o a particulari garanzìi o cuncissioni di parti di l'auturità.

Catigurìa:Cosi
Gaddinaru

## Agricultura e allivamentu
*Lu **gaddinaru** o puddaru è nu ricintu pi addivari jaddi e jaddini
## Giografìa
*Gaddinaru è nu cumuni n pruvincia di Frusinuni
Puddaru

Lu **puddaru** è nu ricintu o nu lucali rùsticu nta cui si tèninu li poddi e l'àutri vulàtili di curtigghiu.

Catigurìa:Lochi
Puseri

Lu **puseri** è lu cchiù grossu jìditu dâ manu, ca s'opponi a l'àutri jìdita e è custituitu di dui suli falanci.

Catigurìa:Anatumìa
Catigurìa:850 palori siciliani di basi
Purmunìa

La **purmunìa** è na nciammazzioni acuta o crònica dû purmuni, di natura nfittiva e a li voti tòssica e traumàtica, ca si manifesta cu frevi autìssima, tussi e duluri lucali.

Catigurìa:Midicina
Purpa

**Purpa** pò rifiriri a:
*na parti dî frutti: Purpa (parti di fruttu)
*nu parti dî pisci e dî crustàcii: Purpa (parti di pisci)
Purpuzza

La **purpuzza** è la parti nfiriuri carnusa e tunniggianti di l'ùrtima falangi d'ogni jìditu dî manu e dî pedi.

Catigurìa:Anatumìa
Purpetta

La **purpetta** è na baddòttula di carni arriduciuta n frammenti minuti (tagghiannu o pistannu), nzapurita cu spezzi e àutri ngridienti, cuciuta n taganu oppuru mpanata e fritta. Varianti sunnu puru lu **purpittuni**, na purpetta grossa, e la **purpittedda**, chiù nica di na purpetta.

Poti èssiri macari n'anàluca baddòttula d'àutri ncridienti. E' midemmi nu vuccuni avvilinatu ca si jetta a li cani o a àutri armali pi supprimìrili.

Catigurìa:Cosi
Catigurìa:Cucina
Purpu

thumb|300px|Nu purpu dâ speci ''Octopus vulgaris''.
Lu **purpu** è nu mulluscu marinu dû gèniri Octopus vulgaris, e dâ famigghia dî Ottopodidi. Stu mulluscu è diffusu ntô Miditirràniu. Ci havi nu corpu a forma di saccu e ottu tintàculi pruvvisti di vintusi disposti n doppia fila, e è piscatu pi la carni cucinàbbili n vari modi. Lu purpu pò siri di scogghiu o di mari. 

Catigurìa:Armali
Catigurìa:Mulluschi
Pusinu

Lu **pusinu** è na striscia di stoffa, speci chiusa di buttuni o giamelli, ca custituisci la parti tirminali dâ mànica di na cammisa o di n'àbbitu fimminili.

Catigurìa:Cosi
Jurnata Ntirnazziunali dâ Fìmmina

La * *'Jurnata Nternazziunali dâ fìmmina*' * eni cilibbrata ogni annu l'8 di marzu. Eni nu jornu di cilibbrazzioni glubali pi li risurtati ecunòmici, pulìtici e suciali dî fìmmini.
Accuminzatu comu n'eventu pulìticu, e jornu di fistiggiamentu s'ammiscau cu la cultura di nu munzeddu d'àutri paisi comu li Paisi Cumunisti. 
Pi fari n'asempiu la Cina e Cubba cèlibbranu sta jurnata comu na jurnata pî Fìmmini. Di sòlitu a li fìmmini ci veni data menza jurnata lavurativa lìbbira. Sta jurnata eni lassata comu vacanza na l'exxi Unioni Soviètica pi raggiuni tradizziunali.

Catigurìa:Abbinimenti
Catigurìa:Sucità
Radiufunìa

La **radiufunìa** è la ticnoluggìa, sviluppàtisi a l'inizziu dû vintèsimu sèculu chi pirmetti di trasmèttiri signali a pàrtiri di un puntu senza nuddu menzu supplimintari. Li signali, mannati sutta forma di unni elettromagnètichi di appòsiti ntenni, viàggianu ntî l'aria, travèrsanu la materia nun troppu spissa senza prubblemi, e ancora megghiu si trasmèttinu ntô vuotu assulutu.

## Vidi puru

Gugghiermu Marconi

Catigurìa:Ticnoluggìa
Alaudidae

**Alaudidae** è na famiggia d'aceddi chi apparteni a l'òrdini Passeriformes. Sta famigghia cunteni aceddi comu li calànniri e li lòtali.

## Liami sterni
* Lark videos (pi ngrisi)

Catigurìa:Aceddi
Seggia putruna

Lu **seggia putruna** è nu sidili ampiu e còmmadu, speci mbuttitu e pruvvistu di vrazzoli.

Catigurìa:Cosi
Prùvuli

**Prùvuli** pò rifiriri a:
*la prùvuli di sparu: Prùvuli (di sparu)
*lu pruvulazzu: Prùvuli (pruvulazzu)
Prùvuli (di sparu)

La **prùvuli** è la cosa usata nta l'armi di focu (comu li cannuna). S'adduma, e poi spara l'arma di focu.

Catigurìa:Mminzioni umani
Pruvulazzu

Lu **pruvulazzu** è nu nzemi ncuirenti di minuti e mparpàbbili frammenti di terra àrida ca, sullivati e traspurtati dû ventu, si dipòsitanu supra li cosi. Lu pruvulazzu si po taliari megghiu quannu trasi lu suli di la finestra, li so raggi trasunu nda stanza comu nasi di pisci spata, fatti tutti di pruvulazzu. Quannu si passa n'pagghiazzu supra 'n cassittuni o n'autru mobili anticu, iddu s'arricogghi di pruvulazzu. 
Diri "pruvulazzu" voli diri quinni non na sula cosa, ma n'inseme di cosi, accussi' diri "pruvulazzi" e' sbagghiatu, ma u po fari u stissu si t'addivetti.

Li particeddi di pruvulazzu ponnu aviri diversi uriggini. Tra li cchiù friquenti, nsetti n dicumpusizzioni, chi pònnu pruvucari allirgìi, pòllini e particeddi urganichi traspurtati di ventu e currenti d'aria.

Catigurìa:Cosi
Pruvulazzata

La **pruvulazzata** è na granni quantitati di pruvulazzu sullivata di lu ventu, di n'autoveìculu, ecc.

Catigurìa:Cosi
Catigurìa:Ventu
Lattanti

Lu **lattanti (in italiano lattante o bambino)** è cu è nutricatu cu lu latti dâ matri. Poti èssiri n'èssiri umanu o n'armalu. E' macari, ntâ pediatrìa, lu bamminu o bambino d'etati cumprisa tra la fini di lu pirìudu nnunatali e lu sestu misi, storie per bambini.

Catigurìa:Rolu
Catigurìa:850 palori siciliani di basi
Purcili

Lu **purcili** è na custruzzioni rurali pi l'addivamentu o lu ricòviru dî maiali, speci custituita di na tittora vascia suddivisa n fili di staddi, a li voti cumunicanti cu ricinti sterni, siparati tra d'iddi di cursìi di sirvizziu.

## Vuci currilati
* Carnizzarìa

## Lijami di fora
(pi ngrisi)
* Allevamentu mudernu dî maiali
* Chitterlings or Chitlins

Catigurìa:Lochi
Catigurìa:Agricultura
Purtuni

Lu **purtuni** è, nta l'edifici, la porta di granni diminzioni ca custituisci la ntrasuta principali o ca pirmetti lu ngressu a li veìculi.

Catigurìa:Lochi
Giuvanni Guarinu Amella

**Giuvanni Guarinu Amella** (o **Giovanni Guarino Amella**) (Sant'Àncilu Muxaru, 1872 – Palermu, 1949), canicattisi di aduzzioni, fu n'òmu pulìticu sicilianu e diputatu pi tri liggislaturi, nzinu â "Sicissioni Avintiniana", unni fu siggritariu.

Appujau li battagghi di Franciscu Lummardu, sò granni binifatturi e s'hà mpignau ntê rami dû jurnalismu e dâ pulìtica a favuri dê classi puvireddi e difinnènnu li upirai, li cuntadini e li disuccupati. Inoltri fu unu dê patri di l'autonumìa riggiunali dâ Sicilia. Participau ê travagghi dâ Cunsurta e cuntribbuìu ô travagghiu 'n capu ô Statutu.

## Liami Esterni
*Funnazzioni Giuvanni Guarinu Amella
*Giuvanni Guarinu Amella, na vita pô pòpulu sicilianu
*Biografìa

Guarinu Amella, Giuvanni
Guarinu Amella, Giuvanni
Guarinu Amella, Giuvanni
Guarinu Amella, Giuvanni
Antrea Finucchiaru Aprili

**Antrea Finucchiaru Aprili** (Lercara, 26 di giugnu 1878 – Palermu, 15 di jinnaru 1964) hà statu nu pulìticu sicilianu, membru di primu òrdini dû Muvimentu pâ Nnipinnenza dâ Sicilia.

## Biografìa
Fu figghiu di Camiddu Finucchiaru Aprili, pulìticu libbirali e ministru di Grazzia e Justizzia dû cuvernu talianu di Alessandro Fortis.

## Primi travagghi pulìtici
Accuminciau la sò attività pulìtica vinennu eliggiutu a diputatu ntô 1913 comu libbirali. Ntô 1920 vinni numinatu suttasiggritariu â Guerra e macari ê Finanzi ntô cuvernu talianu di Francesco Saverio Nitti quinni, doppu lu primu cuvernu di Mussulini, participau â fasi di *nurmalizzazzioni* dû cunzenzu pupulari ô nascenti riggimi fascista.

La sò fiùra ntî stu primu pirìudu cumpari cuntruversa, prima libbirali e appoi fascista. Secunnu certiduni jìu contru ô statu fascista mentri, secunnu àutri, circau macari di pigghiari nu rolu pulìticu di primu òrdini, jennu a parrari cû stissu Mussulini pi avìri na pultrona di sinaturi. Si dici macari ca iddu na vota, ntî l'anni 1930ini, avisso dinunziatu lu capu diriggenti dû Bancu di Sicilia, Giuseppe Dell'Oro, picchì era abbreu, pi circari di pigghiari lu sò postu. Ma chisti, comu assai sustèninu, sunnu prubbabbirmenti sulu vuci jittati dâ prupaganna talianista pi nfancari lu megghiu nnipinnintista di Sicilia.

## La trasuta ntî lu nnipinnintismu sicilianu
Turnau ntâ pulìtica doppu lu svarcu di l'alliati ntô 1943 funnannu lu Muvimentu Nnipinnintista Sicilianu e ajutannu lu Esèrcitu Vuluntariu pâ Nnipinnenza dâ Sicilia. Mantinni macari stritti cuntatti chê sirvizzi siggreti miricani e nglisi pi circari l'appoju di sti nazzioni ntô prucessu di Nnipinnenza. Ntô 1944 scampau a n'agguatu a bbêri Recalbutu ma, ntô stissu annu, vinni ncarziratu pi òrdini dû cuvernu di Ferruccio Parri. Turnau lìbbiru ntô 1945 ma, ntî l'uttùviru dû stissu annu, vinni dû novu ncarziratu nzemi ô sò cumpari Ninu Varvaru e mannatu ô cunfinu pulìticu a Ponza unni arristau nzinu ô aprili dû 1946.

Ntô 1946 vinni eliggiutu diputatu pi l'Assimbrea Custituenti ntê listi dû Muvimentu Nnipinnintista Sicilianu. Ntô 1948 rifiuta la càrrica di Sinaturi di drittu, sfidau dû novu l'urni pi èssiri ntô primu Parlamentu Ripubblicanu, ma nun vinni eliggiutu, e lu Muvimentu Nnipinnintista Sicilianu pirdìu accussì ogni rapprisintanza parlamintari. Succissivamenti, addiveni membru di drittu dâ Àuta Corti pâ Riggiuni Sicilia vutànnusi a bbêri ê cumunisti.

## Doppu l'èbbica dû Siparatismu
Sfasciànnusi lu Muvimentu Nnipinnintista Sicilianu, si luvau dâ pulìtica attiva. Pruvau a turnari ntô 1953, quannu accittau, senza vèniri eliggiutu, di èssiri capulista di l'Allianza Dimucràtica Nazziunali, na lista fatta di espunenti libbirali e cintristi ajutata dû Partitu Cumunista Talianu, svurgìu nu rolu di "cura" contru la "liggi-truffa" elitturali.

Finucchiaru Aprili, Antrea
Finucchiaru Aprili, Antrea
Finucchiaru Aprili, Antrea
Finucchiaru Aprili, Antrea
Ninu Varvaru

**Ninu Varvaru** (o **Antonino Varvaro**) (Partinicu, 5 di uttùviru 1892 – Palermu, 9 di austu 1972) fu n'omu pulìticu sicilianu.

Lauriatu n Jurisprudenza e avvucatu, fu ntra li funnaturi dû Muvimentu Nnipinnintista Sicilianu, unni rapprisintava, nzemi a Antoniu Canepa la zona cchiù a manca, ô quantu dê pinzeri dê cuntadini siciliani e, pi assai caràttiri, filu-cumunista. Dû stissu Muvimentu addivinìu Siggritariu Ginirali, nzinu a quannu vinni abbiatu fora ntô frivaru 1947. Succisivamenti funna lu Muvimentu pâ Nnipinnenza dâ Sicilia Dimucraticu-Ripubblicanu ca havi na curta vita. À fini trasi ntô Partitu Cumunista Talianu. Hà statu cumpunenti dû Cunzigghiu Munniali pê partiggiani dâ paci.

Eliggiuta â Assimbrea Custituenti cu MIS, addiveni appoi diputatu ntî Samprea Riggiunali Siciliana prima cu *Blocco del popolo* e appoi cu Partitu Cumunista Talianu.

Varvaru, Ninu
Varvaru, Ninu
Varvaru, Ninu
Varvaru, Ninu
Calandra

Lu nomu **calandra** veni usata nnâ lingua siciliana comu nu nomu cumuni pi ndicari diversi tipi d'aceddi chi appartèninu â famigghia *[[Alaudidae]]*. Lu nomu pò rifiriri a sti speci:
* Melanocorypha calandra
* Alauda arvensis (o lòdana)
* Galerida cristata (la lòdana tupputa). 

Aùtri noma comu carànnula e calànnira vennu usati quasi nnû stissu senzu.

Catigurìa:Aceddi
Reggae

Lu **Reggae** è na mùsica pupulari giamaicana, ca pigghia li sò urìggini ntî l'anni 1960ini di l'ammiscamentu di diversi ritma di calypso, di jazz, di blues e macari rock and roll di la Mèrica dû Nord. Stu gèniri pò èssiri direttamenti pigghiatu comu na naturali evuluzzioni dû Ska passatu ntô Rocksteady.

## Artisti reggae
* Bob Marley
* Ziggy Marley
* Stephen Marley
* Sud Sound System

## Liami Esterni
* Reggae News

Catigurìa:Mùsica pupulari
Sir y Fflint

**Sir y Fflint** (anche ngrisi: *Flintshire*) è na cuntìa dû Nord-Urientali dû Galles.

Catigurìa:Cuntìi dû Galles
Calòggiru Vizzini

**Calòggiru Vizzini** (Villarba, 24 di giugnettu 1877 - 12 di giugnettu 1954), megghiu accanusciutu comu **Don Calò**, è cunzidiratu nu capu dâ mafia siciliana ca appi putiri suprattuttu ntô tempu di l'uccupazzioni dâ Sicilia di l'esèrcitu alliatu.

Lu patri era nu viddanu mentri li sò frati, Giuvanni e Peppi, si fìciuru tutti dui parrini. Diversamenti dê sò frati, Calòggiru nun finìu li scoli elimintari arristannu menzu analfabbeta. Arristau assai tempu sutta la prutizzioni di Franciscu Paulu Varsallona, cunzidiratu n'òmunu d'unuri ca avìa quarchi cuntu 'n suspesu câ justizzia. Quannu Varsallona vinni attaccatu ntô 1903, lu carusu Calòggiru era già assai canusciutu ntô "giru" e vinni, doppu picca tempu, cunnannatu a 20 anni pi frodi, curruzzioni e diversi ammazzatini ma vinni scaciunatu picchì avìa assai amicizzi ca ci fìciuru forti àlibbi.

Ntô 1931, ntô mentri dû pirìudu fascista, fu mannatu luntanu dâ Sicilia picchì suspittàvanu ca avìa assai stritti cuntatti câ mafia e arriniscìu a turnari sulu ntô 1937. Rispittatu di tutti, addivinìu sìnnucu di Villarba â fini dâ guerra e assai capi mafiusi grazzi a iddu foru misi 'n lìbbirtà, dannu nu furtìssimu cuntribbutu pâ rinasciuta dâ nova mafia.

Spummintau a Palermu la "*Fabbrica di confetti e dolciumi*" 'n sucità cu Lucky Lucianu. La fàbbrica vinni pirò chiuduta nuttitempu pi càusa di nu artìculu ca cumparìu ntî nu jurnali dû 1954, unni vinìa affirmatu la granni pussibbilità ca nichi quantità di eruina putìanu pigghiari lu postu dâ mènnula. 
Don Calò morsi di vicchiània a l'etati di 77 anni, lassannu nu patrimoniu valutatu diversi migghiardi di liri fattu ntî cchiù picca di deci anni.

Vizzini, Calòggiru
Vizzini, Calòggiru
Calòggiru Vulpi

**Calòggiru Vulpi** (Muntidoru, 15 di austu 1910 – Roma, 3 di austu 1976) fu n'òmu pulìticu sicilianu dâ Dimucrazzìa Cristiana ca addivìu Ministru dâ Ripùbblica. Di assai genti vinni cunzidiratu unu ca era vicinu â mafia.

Vulpi, Calòggiru
Vulpi, Calòggiru
Vulpi, Calòggiru
Vulpi, Calòggiru
Eratòstini

**Eratòstini** (Cireni 275 p.C. - Alessandria d'Eggittu 194 p.C.) fu nu cèlibbri matimàticu di l'antichitati. Fu diritturi di la bibbliuteca d'Alissandria. 

Passau a storia pi n'algoritmu pi custruiri na lista di nùmmuru primu, canusciutu comu criveddu d'Eratòstini, e pi siri statu lu primu a misurari la circunfirenza dâ Terra, nutannu chi a Sieni lu jornu dû sulstizziu lu suli trasìa ntî nu puzzu e chi lu stissu jornu a Alissandria lu suli facìa ùmmira. Misurannu la lunchizza di l'ùmmira rispettu a nu vastuni drittu, e tinennu contu dâ distanza tra Sieni (chi oi è Assuan) e Alessandria, riniscìu a dirivari la grannizza dâ Terra.

Eratòstini
Eratòstini
Catigurìa:Matimàtici
Football

**Football** è nu tèrmini ngrisi chi idèntifica na seria di sport di squatra.

*Giniralmenti cu *football* si fa a addisèntiri lu palluni.
*Nnî Stati Uniti lu tèrmini *football* spicìfica zoccu 'n Sicilia si canusci comu lu futtibboll miricanu (addimentri lu palluni si chiama *soccer*).
*Nn'asìstinu poi àutri tipi di *football*, comu p'asempiu lu football australianu o lu football gaèlicu.

Catigurìa:Sport
Ammazzatina di Bologna

L**'ammazzatina di Bologna** fu unu di l'atti tirrurìstici cchiù gravi chi hannu nzanguniatu l'Italia ntô secunnu doppuguerra, abbinutu Sàbbatu 2 di austu 1980.

Ê 10.25 ntâ sala d'aspettu dâ stazzioni firruviaria di Bologna scuppiau na bumma a tempu cuntinutu nta na valiggia abbannunata, ammazzannu uttanta cincu pirsuni, allazzarànnucci n'àutru dui centu. Pi Bologna e pi l'Italia fu na drammàtica presa di cuscienza dâ ricrudiscenza dû tirrurismu.

La sparatina si ntisi ntô raggiu di tanti chilòmitri e distrudìu na gran parti dâ stazzioni ammurrannu lu trenu Ancona-Chiasso.

'N ddu jornu la stazzioni era affuddata di turisti e pirsuni 'n partenza o di ritornu dî vacanzi. La citati - mpriparata pi tali circustanza - rispunnìu cu pristizza: nun essennu sufficienti l'ambulanzi pi traspurtari li firiti a l'ospitali cittadini, vìnniru usati puru autobus e taxi.

## Li vìttimi

Catigurìa:Italia
Catigurìa:Tirrurismu
Criveddu d'Eratòstini

Lu **criveddu d'Eratostini** è n'alguritmu pi prudùciri tutti li nùmmura primi nzinu a nu certu nùmmuru fissatu. Porta lu nomu di Eratòstini, nu cèlibbri matimàticu grecu dû terzu sèculu a.C..

## Esempiu di applicazzioni dû criveddu

Suppunemu di vuliri truvari tutti li nùmmura primi nzinu a 100.

# Mittemu tutti li nùmmura di 1 a 100 ntî na tabbella quatrata.
# Cuminzannu dû nùmmuru 2 cancillamu tutti li mùltipli di 2 tranni lu 2 stissu. Pirciò cancillamu, 4, 6, 8 e via dicennu
# A parti lu 1, lu primu nùmmuru chi nun è cancillatu è lu 3. Allura si cancèllanu tutti li mùltipli di 3 tranni lu 3 stissu, pirciò si cancèllanu lu 9, lu 15, e via dicennu
# A parti lu 1, lu primu nùmmuru chi nun è cancillatu è lu 5. Allura si cancèllanu tutti li mùltipli di 5 tranni lu 5 stissu, pirciò si cancèllanu lu 25, lu 35, e via dicennu
# A parti lu 1, lu primu nùmmuru chi nun è cancillatu è lu 7. Allura si cancèllanu tutti li mùltipli di 7 tranni lu 7 stissu, pirciò si cancèllanu lu 49, e lu 77.
# Siccomu nun ci sunnu nùmmura nun cancillati cchiù nichi dâ radici quatrata di 100 (chi è 10), ntâ tabbella ristaru tutti li nùmmura primi cchiù nichi di 100.
## Viriti macari
* Spirali di Ulam

Catigurìa:Tiurìa dî nùmmura
Catigurìa:Matimàtica
Prudottu Nternu Lordu

Nta l'Econumìa, lu **prudottu nternu lordu** ca ntâ lingua ngrisa si chiama *gross domestic product* e n'italianu abbriviatu cu l'acronimu **PIL** eni quantu nu locu pruduci nta nu certu pirìudu di tempu. Pi li nazzioni, lu PNL pò ssiri truvatu juncennu chiddu ca nesci a l'esternu di ddu paisi. Pi sapiri lu PNL di nu paisi, unu avissi a jùnciri assemi chiddu ca spenni lu cunzumaturi, li spisi di nvistimenti, li spisi dû cuvernu e lu valuri di li spurtazzioni. Di stu valuri unu ci avissi poi a luvari li mpurtazzioni.
Sta misura eni spissu usata pi capiri la saluti di nu paisi nta tèrmini ecunòmici. Nta àutri paroli, di nu paisi cu nu PNL iàutu si pò diri ca ci havi na forti econumìa.

N ginirali lu PIL e li sò canciamenti pircintuali trimistrali o annuali è nu nnicaturi mpurtanti pi quantu riguiarda la cunciuntura ecunòmica. Li canciamenti pircintuali pusitivi dû PIL significanu criscita, na mentri ca nu canciamentu pircintuali nigativu è sinonimu di ricissioni.

Catigurìa:Ecunumìa
Sìculu-nurmannu

Li **sìculu-nurmanni**,èranu li discinnenti dî primi cunquistatura nurmanni chi arrivaru nna Sicilia duranti la prima mitati dû sèculu XI.  Addamentri ca ssi nurmanni mantinìanu li soi custumi e abbitùdini malaverra, vìnniru nfruinzati dê curturi diversi chi s'attruvàvanu nna  sti banni a ḍḍu tempu, comu i  bizantini, lummardi e saracini.

## Vidi puru

*Sicilia (èbbica nurmanna)
Catigurìa:Storia siciliana
Palazzu dî Nurmanni

Lu **Palazzu dî Nurmanni** di Palermu, canusciutu macari comu lu **Palazzu Riali**, è unu di palazzi cchiù storicamenti significativi dâ Sicilia. La sò storia havi li sò radici all'èbbica àrabba, ma lu sò splinnuri agghicau ô màssimu all'èbbica nurmanna, quannu addivintau risidenza dî re di Sicilia

## Storia

Lu palazzu havi na storia cumplessa ca s'allonca pi diversi sèculi. La sò custruzzioni accuminzau ntô IX sèculu, all'èbbica dâ duminazzioni àrabba, chi usava la struttura già priesistenti comu risidenza riali. Cchiù tardu, quannu li nurmanni cunquistaru Palermu ntô 1072, lu palazzu vinni fattu cchiu granni e ristrutturatu. Fu sutta lu regnu di Ruggeru II, primu re di Sicilia ca lu palazzu acquisìu na nova cintralitati. Duranti lu sò regnu (1130-1154), lu palazzu addiventa lu cori dû putiri nurmannu n Sicilia.

Ntê sèculi succissivi, lu palazzu subbìu nummarusi trasfurmazzioni. Cu lu passaggiu sutta la duminazzioni sveva (XIII sèculu) e appoi sutta l'aragunisi (XV sèculu), lu palazzu vinni adattatu a vari funzioni. Ntô pirìudu baroccu fu mudificatu cchiossai p'adattàrisi a l'esiggenzi estètichi e pràtichi di l'èbbica.

## Dintra lu palazzu

Di dintra, diversi munumenta jardina e stanzi riflèttunu la sò storia lonca e varia. Tra li spazzi cchiù canusciuti e straurdinari ci sunnu:

La **Cappella Palatina**: nu capulavuru di l'arti nurmanna, la cappella è canusciuta pê sò artifatti bizzantini, la dicurazzioni 'n stili àrabbu-nurmannu e lu tettu 'n mosaicu, ca rapprisenta una dê cchiù granni espressioni di la fusioni di culturi. Custruitu di Ruggeru II, è unu dî loca cchiù mpurtanti dû palazzu.

La **Sala di Erculi** è na granni sala ca na vota ospitava funzioni ufficiali e riunioni dâ curti. 

La **Sala di li Viciré** è na sala ca fu utilizzata di li viciré spagnoli e prisenta na ricca dicurazzioni di stucchi e àutri rapprisintazzioni pittiati ca cùntanu la storia dâ Sicilia e di li sò suvrani.

Lu **Jardinu e la Terrazza**: lu palazzu è circunnatu di magnìfici jardina e terrazzi ca òffrunu na vista panoràmica dâ città di Palermu. Li jardina erunu n'elimentu distintivu dô palazzu, spiciarmenti duranti l'èbbica àrabba e nurmanna, cu lu so disignu ca riflittìa la passioni pô jardinu comu sìmmulu di biddizza e putiri.

## Ê jorna nostri
Cu tuttu ca lu palazzu è unu dî munumewnta cchiù mpurtanti di Palermu, e n'attrazzioni turistica assai pupulari, oggi lu palazzu òspita macari l'Assimbrea Riggiunali Siciliana, e è dunca ancora nu locu di mpurtanza pulìtica, mantinennu nu strittu liami câ sò funzioni stòrica di sedi dû putiri.

Catigurìa:Palermu
Lupinus albus

thumb|300px|Luppina.

U **lupinus albus** (chiamatu **luppinu** o **luppina** 'n Sicilia) è na chianta dâ famigghia dî papilonacei (o liguminusi). Sta chianta ca pruduci semi boni pi l'alimentazzioni di l'armali, ma macari pi chidda umana. Li luppina (o "luppini") vèninu manciati di l'omu doppu aviri stati cotti e lassati pi tantìssimu tempu a moddu a l'acqua, canciata cuntinuamenti e poi salati cu prucidimentu particulari pi eliminari lu sapuri amaru. Pi strata (ntê simàfuri, ntê caselli di l'autostrata), la luppina spissu veni vinnuta di l'ambulanti intra sacchetti di pràstica. Lu sò nomu veni dô grecu "sapuri amaru" n allusioni ô sapuri dê semi prima dâ cuttura.

Catigurìa:Chianti
Nomu propiu

'N linguìstica cu lu tèrmini **nomu propiu** si ntenni na nutazzioni spicìfica aduttata di na cumunitati o di n'organismu amministrativu ô scopu di dintificari e distìnchiri na pirsuna (nta stu casu si parra di **antropònimu**), un locu o n'àutra ntitati giogràfica (si tratta ora d'un **topònimu**), na stituzzioni, n'abbinimentu, nu movimentu culturali, un finòminu suciali, un finòminu oggettu di studiu scintìficu, na grannizza fìsica, na ntitati matimàtica. 

Lu **nomu propriu di na pirsuna** veni attribbuitu â nàscita e havi la funzioni di idintificari, di sulu a lu nternu dû nùcliu familiari o n situazzioni nfurmali, nzèmmula a lu cugnomu e a àutri dati (locu e data di nàscita), ntâ sucitati civili.

## Vuci currilati

* Noma arbanisi
* Noma baschi
* Noma catalani
* Noma cechi
* Noma corsi
* Noma cruati
* Noma curdi
* Noma francisi
* Noma gallisa
* Noma greci
* Noma ngrisi
* Noma pulacchi
* Noma purtuchisi	
* Noma rumeni
* Noma siciliani
* Noma sluveni
* Noma spagnoli
* Noma svidisi
* Noma tahitiani
* Noma taliani
* Noma tudischi
* Noma ungarisi

## Culligamenti sterni

*Nomu propiu Namepedia

Nomu propiu
Pete Best

**Pete Best** fu battirista dî Beatles ntê primi anni '60. Vinni sustituitu di Ringo Starr, avanti ca li Beatles agghicàssiru ô successu.

Best, Pete
Hugo Steinhaus

**Wladyslaw Hugo Dionizy Steinhaus** (* Jasło (Pulonia), 4 di jinnaru 1887, † Breslavia (Pulonia), 25 di frivaru 1972) era nu matimàticu pulaccu, ntra li leader dâ accussì diciuta *scola matimàtica di [[Liòpuli]]*.

Stainhaus studiau matimàtica a l'Univirsitati di Liòpuli e di Gottinga, unni si pigghiau nta lu 1919 lu dutturatu di ricerca cu la tesi *Neue Anwendungen des Dirichlet'schen Prinzips* (*Novi appricazzioni di lu principiu di Dirichlet*). Nta lu 1917 uttenni a Liòpuli l'autorizzazzioni a lu nzignamentu e nta lu 1918 pubbricau lu nutìvuli artìculu *Additive und stetige Funktionaloperationen*. Nta lu 1920 addivinìu prufissuri a l'universitati di Liòpuli.

Nzèmmula a Stefan Banach, Stanisław Marcin Ulam e àutri, s'uccupau di anàlisi funziunali.

Nta lu 1945 si trasfirìu a Breslavia, unni addivinìu prufissuri di matimàtica ntâ lucali univirsitati. Nta lu 1952 addivinìu mèmmiru di l'Accademia Pulacca di li scienzi (*Polska Akademia Nauk*).

Steinhaus pubbricau ntô tuttu quasi 250 òpiri, ntra li quali macari libbra di successu supra la matimàtica comu *Kalejdoskop matematyczny* (1938).

Ntra li sò studenti, cumpàrinu pirsunaggi comu Stefan Banach, Mark Kac e Zygmunt William Birnbaum.

Steinhaus, Hugo
Steinhaus, Hugo
Steinhaus, Hugo
Steinhaus, Hugo
Viddanedda

Mentri ca mi nni jeva pi la chiana,

pi strata accuntrai na viddanedda,

pi strata accuntrai na viddanedda

ca a l'acqua si nni jeva câ quartaredda.

La canuscìi di la caminatura,

avi a caminatura tutta baggiana. 

Ci dissi chi sî bedda, chi sî sciacquata..

idda si vota e mi duna na timpulata.

Mi dissi omu vili e tradituri, 

ora ju ci lu dicu a li mè frati

e li mè frati ca sunnu tanti liuni, 

ndô menzu di la strata t'hannu ammazzari

e li mè frati ca sunnu tanti liuni, 

ndô menzu di la chiazza t'hannu ammazzari.

Catigurìa:Canzuni siciliani
Catigurìa:Catania
Mamma Ciccu mi tocca – Tòcchimi Ciccu ca a mamma non c’è

La sprissioni "**Mamma Ciccu mi tocca; Tòcchimi Ciccu ca a mamma non vede**" si usa pi discrìviri na pirsuna ca fà a “sustinuta”, ca non voli dari cunfirenza (***mamma Ciccu mi tocca***)  ma, quannu viri ca nuddu ci runa cchiù cunfirenza, allura richiama l’attinzioni supra di idda (***tòcchimi Ciccu ca a mamma non c’è***).

Funnamintalmenti, stu gìniri di pirsuni, su chiddi ca pi ‘n versu si sèntinu supiriuri, ma ntâ rialità hannu bisognu di èssiri cunzidirati e cèrcanu appruvazzioni.

Catigurìa:Tradizzioni dâ Sicilia
Catigurìa:Folklori
Catigurìa:Sprissioni catanisi 
Catigurìa:Sicilia
Signura chi fetu

La sprissioni **Signura chi fetu** servi pi nnicari na pirsuna (na fìmmina giniralmenti) ca havi comu si dici ‘n talianu “la puzza sotto il naso”.

Catigurìa:Lingua siciliana
Catigurìa:Folklori
Catigurìa:Sprissioni catanisi 
Catigurìa:Sicilia
Dapallira dô buggu

A Catania, la chiazza Cavour, anticamenti vinìa chiamata “buggu” o “buvvu” (ca signìfica ‘n talianu "borgo"), picchì era nu buggu pirifèricu di la cità. Nta stu burgu, appoi addivintatu cità vera e propia, fu fatta na chiazza ca fù chiamata Piazza Cavour. Nta sta chiazza Cavour  fù misa na stàtua ca rapprisintava la dia **Pallide** (Cereri). Sta stàtua vinni picciò chiamata **Dapallira dô buggu** o **Tapallira dô buggu** o **Dapallira dô buvvu** o **Tapallira dô buvvu** (ca veni di la sprissioni "Dea Pallide").

## Uriggini
La facci di la stàtua, pirò, nun era na  biddizza, picciò quannu na fìmmina si senti “non sacciu chi” (si senti bedda)  oppuri “s’abbessa” (si trucca) ‘n manera troppu carricata, si dici  ‘n tèrmini dispriggiativu o dirisivu **varda che bedda, pari a Dapallira dô buggu”**, oppuri si dici chiù simpricimenti **“pari na Dapallira”**.     

Nta la stissa cità di Catania, li nomi “Dapallira” e “buggu”, vèninu urtiriurmenti sturpiati e addivèntanu “Tapallira” e “buvvu”.

Catigurìa:Lingua siciliana
Catigurìa:Tradizzioni dâ Sicilia
Catigurìa:Folklori
Catigurìa:Sprissioni catanisi 
Catigurìa:Sicilia
Nnipinnenza

La **nnipinnenza** è la situazzioni unni nu Paisi accapa di èssiri suttamisu dâ putenza di n'àutru.

## Etimòluggìa
S'hà spàrtiri lu cuncettu di l'autonumìa, unni cuntìnuanu a essìricci patti stituzziunali ntra li dui tirritori, tràmiti quali unu dê dui pò aviri putiri dicisiunali 'n capu ditirminati cosi di l'àutru, e dû cintralismu, unni lu putiri cintrali duna tutti li dicisioni.

La nnipinnenza pò èssiri lu modu di accuminciari di na *nazzioni emirgenti* (spissu allinchiennu na vacantizza pulìtica), ma è spissu macari n'alluntamentu d'ôn putìri comu lu mpirialismu, lu culunialismu o l'ispanziunismu.

La nnipinnenza pò èssiri uttinuta tràmiti diculunizzazzioni, siparazzioni o macari pi na spartuta.

## Vuci cunzigghiati
* Culunialismu
* Diculunizzazzioni
* Mpirialismu
* Lista di muvumenti autunumisti e siparatisti

Catigurìa:Pulìtica
Catigurìa:Nnipinnintismu e siparatismu
Sant'Àita di Militieddu

**Sant'Àita di Militieddu** è un cumuni di 12.852 abbitanti dâ pruvincia di Missina.

## Tradizzioni
* 19 marzu, Festa 'rî San Giuseppi: festa dû Patronu.

Catigurìa:Cumuni dâ pruvincia di Missina
Culunialismu

Lu **Culunialismu** fu na pràtica addupirata dê stati eurupei pi lu sfruttamentu e la spartuta dê paisi di Àfrica, Asia e Ociania, accuminciata ntô sèculu XV, câ scupruta dê novi terri 'n sècutu a l'esplurazzioni, e ca jìu a finiri ntô sèculu XX, quannu câ Guerra Fridda si vinni a scanciari cû mpirialismu miricanu e suvièticu. 

Li principali càusi dû culunialismu sunnu:
* Lu bisognu di novi mircati, ca pussèdinu mpurtanti materi primi, e tirritori pâ pupulazzioni eurupea superchiu.
* La valìa di pigghiari pristiggiu ntirnazziunali.
* La cumminzioni di èssiri megghiu comu razza.

Li principali cunziquenzi ntô mentri sunnu:
* La spummintazzioni di frunteri artificiali, ca foru misi di l'eurupei senza niddunu rispettu pê diffirenzi di pòpuli e culturi. Chisti frunteri hannu jutu a pruvucari guerri, ribbilliuni e straggi ca cuntìnuanu macari tutt'oi.
* Lu pèrdiri di l'idintità dê pòpuli culunizzati, picchì veni misa câ forza la cultura eurupea senza tèniri mancu 'n cunzidirazzioni chidda lucali.
* La puvirtà pruvucata dû dipridamentu di tutti li materi primi dû paisi.
* La dilinquenza comu cuntornu a tutta a miseria pruvucata di l'anni dâ sirvitù.

## Liami Esterni
* Vuci "Culunialismu" dâ Enciclopedia Stanford (Ngrisi)

## Vuci cunzigghiati
* Diculunizzazzioni
* Mpirialismu
* Nnipinnenza

Catigurìa:Storia
Catigurìa:Pulìtica
Amministraturi

L' **amministraturi** è cu è rispunzàbbili di l'amministrazzioni di nu beni pùbbricu o privatu, di n'istituzzioni, ecc.

## Amministratura dâ Wikipedia siciliana

* 

Catigurìa:Prufissioni
Catigurìa:Amministrazzioni
Buròcrati

Lu **buròcrati** è nu mpiegatu pùbbricu, speci di àutu gradu. 

## Bureaucrat di Wikipedia

*

Catigurìa:Prufissioni
Catigurìa:Amministrazzioni
Diculunizzazzioni

Pi **diculunizzazzioni** s'hà ntènni lu prucessu, ca nun è quasi mai pacìficu, tràmiti cui nu paisi, ca veni uccupatu stabbirmenti di n'àutru e privatu pi chistu dê sò materi e dâ sò cultura, si ni nesci dâ suttamissioni di l'uccupanti e si ripigghia autonumìa e libbirtà.

Cu tuttu ca c'hannu statu, ntô cursu dâ storia, diversi formi di duminiu d'ôn pòpulu 'n capu a n'àutru, ntâ storia muderna si parra di diculunizzazzioni suprattuttu a riguardu dû prucessu di nisciuta dê paisi stra-eurupei dû finòminu dû culunialismu.

## Diculunizzazzioni/Nnipinnenza

Si si veni a pigghiari stu puntu di viduta, è sbagghiatu cunzidirari, comu fannu certiduni, la guerra di nnipinnenza amiricana dâ Gran Britagna comu lu primu casu di diculunizzazzioni dâ storia muderna. S'hà vèniri a parrari ntî dda situazzioni, megghiu affirmannu, di na rivota di culunizzaturi, ca stàvanu ntô novu tirritoriu, contra lu putiri custuitu dâ matri patria, unni vinni appressu na sicissioni.

Anàlichi muvimenti di nnipinnenza di culunizzaturi s'àppuru, ntô sèculu XIX, ntê culoni spagnoli dâ Mèrica Latina (Brasili, Cubba, Argintina), tutti di spirirazzioni culturali eurupea, ca si jàvanu jittannu 'n capu a classi diriggenti eurupei cu pinzeri anti-assulutisti dâ Rivuluzzioni francisa e spissu ajutati dê Stati Uniti.

## La diculunizzazzioni doppu la Secunna Guerra Munniali
N'àutra quistioni è lu prucessu di diculunizzazzioni ca partìu â fini dâ Secunna Guerra Munniali ntê tirrena e di parti di pòpuli ca Regnu Unitu, Francia, Spagna, Portugallu, Belgiu, Ulanna, Girmania e Italia, avìanu culunizzatu n Asia, Àfrica e Ociania.

Ntî quasi tutti li culoni s'avìanu murtipricatu li dumanni di nnipinnenza, finuti spissu ntî veri e propi ribbillioni. Assai carusi dê paisi culunizzati avìanu avutu la pussibbilità di studiari n Europa, vinennu accussì 'n cuntattu cu l'idiali di libbirtà e justizzia. Iddi dèsuru urìggini a na nova classi diriggenti altirnativa ca rinnìu sani pupulazzioni cunzapèvuli dâ sò dignitati culturali e civili. Lu prucessu di diculunizzazzioni nun fu sèmprici, n Asia, p'asempiu si jìu alluncannu pi assai tempu, juncennu ntra l'anni 1970ini e 1980ini.

## Vuci cunzigghiati
* Culunialismu
* Nnipinnenza

Catigurìa:Storia
Catigurìa:Pulìtica
Catigurìa:Nnipinnintismu e siparatismu
Kimi Räikkönen

**Kimi Räikkönen** è nu pilota finlandisi di Fòrmula 1. Debbuttau ntâ staggiuni 2001 pâ Sauber. L'annu doppu passa nta McLaren, unni curri finu ò 2006 vincennu novi Gran Premi e arrivannu dui voti secunnu ntî la classìfica munniali (2003, 2005).

A pàrtiri dû 2007 havi nu cuntrattu câ Ferrari, cu cui vincìu lu stissu annu lu campiunatu munniali piloti (doppu lu Gran Premiu dò Brasili) e chiddu dî custruttura.

L'ùrtimu dô 2007, Lewis Hamilton arriva sulu sèttimu e perdi p'un puntu sulu lu munniali.

Raikkonen, Kimi
Raikkonen, Kimi
Raikkonen, Kimi
Raikkonen, Kimi
Talibbani

Li **talibbani** (palora àrabba ca signìfica "studenti") sunnu nu gruppu di ispirazzioni islàmica chi cummàttinu ppi la ristaurazzioni di nu riggimi islàmicu ntî l'Afganistan.

## Storia
Doppu la ritirata dî suvietici li talibbani 'nstauraru 'n Afganistan nu riggimi assolutista basatu supra na 'ntirpirtazzioni assai cuntruversa dî pricetti riliggiusi.

L'ONU e la cumunitati 'ntirnazziunali accusava li talibbani di sustèniri lu tirrurismu 'ntirnazziunali di matrici islamica. 'N sequitu all'attinati di l'11 di sittèmmiru dû 2001, li talibbani foru assucutati dî miricani, chi 'nvasiru l'Afganistan ppi mèttiri fini ô riggimi, e chi 'n particulari circàvanu Osama bin Laden, ammucciatu ntê muntagni dû paisi.

Catigurìa:Pulìtica
Catigurìa:Storia cuntimpurania
Filastròccula

La **filastròccula** (palora ca veni dû tidiscu "viel strecken" cu la prununza "fil strecchen") è nu cumpunimentu spissu 'n rima cu brevi versi. Pò trattari argumenti vari e veni cuntata cu ritmu viloci o a litanìa. La carattirìstica principali è la ripetizzioni dê palori e dê soni dê palori, ca rènninu la filastrocca divirtenti a cu l'ascuta.

La filastròccula era 'n orìggini tramannata sulu cu la palora di patri 'n figghiu, di na ginirazzioni a l'àutra e era principalmenti 'n cuntu pupulari. Versu lu 1700, studiusi di tradizzioni pupulari, ncumìncianu a raccògghiri li filastròcculi 'n antoluggìi.

## Liami nterni
*Filastròcculi siciliani
*Tiriteri catanisi (zoè filastròcculi catanisi)
*Filastrocchi supra li noma

Catigurìa:Folklori
Giosuè Carducci

**Giosuè Carducci** nascìu lu 27 di giugnettu 1835 e murìu a Bologna lu 16 di frivaru 1907 pi malattìa tinta.

Catigurìa:Nasciuti ntô 1835
Catigurìa:Muruti ntô 1907
Catigurìa:Littiratura
Catigurìa:Scrittura taliani
Nucija

**Nucija** è nu paisi salentinu di la pruvincia di Lecci, a 10 km di Maje e 45 di Lecci, nun luntanu di la costa addriàtica (Castru, Marìttima e Andranu). Stà supra na serra di 109 m supra lu liveddu dû mari.

## Stemma

Lu stemma è n'àrbulu di nuci cu di costi nu gigghiu jancu (di tanti ca èrinu sti chianti, ca dìcinu vinni accussì chiamatu lu paisi).

## Orìggini

Li urìggini dû paisi sù scuri, ma sinza dubbiu cci tràsinu cu lu granni voscu ca si spannìa di lu paisi nzinu a Supersanu (lu voscu Belvedere), unni li òmini facìanu cravuni (e chiddi di Nucija sù 'itti 'ncora moi cravunari pi stu fattu). A lu crìsciri dû paisi, fu fatta prima na turri de guardia e poi nu casteddu, ca passau di vari famigghi, finu a spicciari 'n manu a li Prìncipi di Tricasi, li Gallone, ca lu tìnniru cu tuttu lu fèudu di lu XVII finca a lu XIX sèculu. A l'Unità d'Italia Nucija divinni cumuni, e tinìa comu frazzioni puru Suranu, Vitrugna e San Cassianu (ca si stacca na pid'una ntra l'anni succissivi). Lu primu sìnnicu di la Ripùbbrica (1946-1960) fu Micheli Petracca (1908-1999).

## Monumenta

Nucija teni nu palazzu barunali (lu casteddu) cu na turri dû '300. La Chesia matri (San Nicola) fu fatta nveci a mità dû sèculu diciannuvèsimu, mentri sunnu assai cchiù vecchi dî àutri cappelli: chidda di la Cungreca (di la Madonna Assunta, ca è di la cungreca omònima nata a lu 1781) e chidda (ntichìssima) di la Madonna Coelimanna (aru si cchiàra pitturi basiliani).

A supra la chiazza stavi na culonna cu la stàtua di Sant'Antoniu, ca è lu prutitturi e ca si fisteggia dui voti l'annu (a giugnu e a agustu quannu c'eni la festa grossa). Àutri festi sù chiddi di San Giuseppi (pi cui si faci la tàula tradizziunali), di la Madonna di l'Idri, di li Santi Mèdici e di San Luiggi. Si fannu puru purgissioni pi lu Sacru Cori, pi la Madonna Assunta e pi la Madonna dû Carmini. Rispettu di l'àutri paisi, a Nucija la purgissioni di lu Cristu Mortu si faci lu sàbbatu la mmane 'n prima. Lu jornu di Pascaredda li cristiani di Nucija vannu a nu fore rittu Pusciardu, 'ittu Facece, aru 'nc' ete na cappedda di la Madonna di l'Ànciuli. A ddà banna si dici Missa e si fàcinu scampagnati.

## Pirsunaggi famusi

Ntra li pirsunaggi famusi, si ricòrdanu:

*Pascali Ruggieri (unu di li ncigneri ca fici lu ponti girèvuli di Tàrantu)
*Arcipreti don Domènicu Marzotta (ca fici fari la chesia)
*On. Giacintu Ursu (ancora viventi), diputatu e difinzuri cìvicu di la Pruvincia di Lecci
*Lu sìnnicu attuali si chiama Giuseppe (Pippi) Fracasso.
*Lu pàrrucu eni Don Pinu Pedone

Lu cumuni faci parti di l'Unione delle Comuni di li Terri di Menzu (cu Sciuvaneddu, Sanarica, Vitrugna, Sancassianu e Suranu).

## Dialettu

Lu dialettu di Nucija apparteni a la famigghia di la lingua siciliana: è lu dialettu salentinu.

## Talìa puru

*Dialettu salentinu
*Lingua siciliana

## Liami nterni

*Lu stissu artìculu 'n salentinu di Nucija

Catigurìa:Cumuna dâ pruvincia di Lecci
Turi (filastrocca)

Turi è na filastrocca di la riggiuni di Catania
## Palori
:Turi balluni,
:Stuppagghiu di cannuni
:A barca ritorna
:E Turi 'ntappa i corna...
:I 'ntappa a dui a dui
:E Turi si nni fui,
:Si nni fui cu Puddicinedda
:E Turi cacaredda.

## Liami nterni

Filastrocchi supra i nomi

Catigurìa:Filastrocchi
Catigurìa:Folklori
Catigurìa:Lingua siciliana
Catigurìa:Catania
Catigurìa:Sicilia
Mìnica (filastrocca)

Dumani è duminica

ci tagghiamu a testa a *Minica* 

*Minica* non c'è

ci tagghiamu a testa o Re

u Re è malatu

ci tagghiamu a testa o surdatu

u surdatu è a fari a guerra

ci 'ntappamu u culu 'n terra

ni vivemu 'n quartu di vinu

ci 'ntappamu u cularinuVarianti: "u Re **ncurunatu**.**"**

## Lijami nterni
* Filastrocchi supra i nomi

Catigurìa:Filastrocchi
Catigurìa:Folklori
Catigurìa:Lingua siciliana
Fidirazzioni Italiana dû Jocu dû Palluni

La **FIGC** ('n talianu *Federazione Italiana Giuco Calcio*) è la Fidirazzioni Taliana dû Jocu dû Palluni. 

## Talìa puru
* UEFA
* FIFA
Nucija (artìculu 'n salentinu)

**Nucija** ete nnu paise piccinneddhru de la Pruvincia de Lecce, a 10 km de Maje e 45 de Lecce, no lluntanu de la costa addriatica (Casthru, Marittima e Ndhranu). Stave su nna serra de 109 m su u livellu d'u mare.

U stemma ete n'arbulu de noce cu de costi 'nnu giju iancu (de tanti ca erine ste chiante, ca dicune vinne cusì chiamatu lu paise).

Le origgini d'u paise su oscure, ma senza dubbiu c'entrine cu lu cranne voscu ca se spannìa de lu paise finu a Supersanu (lu voscu Belvedere), addhrù li cristiani facìane crauni (e quiddhri de Nucija su 'itti 'ncora moi craunari pe 'stu fattu). Allu criscire du paise, fue fatta prima 'na torre de guardia e poi 'nu castieddhru, ca passau de varie famije, finu a spicciare 'mmanu ai Principi de Thricase, i Gallone, ca lu tinnera cu tuttu lu feudu de lu XVII finca allu XIX seculu. All'Unità d'Italia Nucija divinne commune, e tinìa comu frazioni puru Suranu, Vithrugna e San Cassianu (ca se staccara una pid'una 'nthra l'anni successivi). U primu sinnicu de la Repubblica (1946-1960) fue Micheli Petracca (1908-1999). 

Nucija tene nu palazzu bbaronale (lu casteddhru) cu na torre du '300. La Chiesia mathre (San Nicola) fue fatta 'nvece a metà du seculu diciannovesimu, menthre suntu mutu chiù vecchie do' audhre cappeddhre: quiddhra de la Cungreca (te la Madonna Assunta, ca ete te la cungreca omonima nata allu 1781) e quiddhra ('ntichissima) de la Madonna Coelimanna (aru se cchiàra pitture basiliane).

A su a chiazza stave na culonna cu la statua de Sant'Antoniu, ca ete lu protettore e ca se festeggia doi fiate l'annu (a giugnu e ad agostu quannu 'nc'ete la festa crossa). Audhre feste su quiddhre de San Giuseppe (pe cui se face la taula tradizionale), de la Madonna de l'Idri, de li Santi Medici e de San Luigi. Se fannu puru purgissioni pe llu Sacru Core, pe la Madonna Assunta e pe la Madonna du Carmine. Rispettu de l'audhri paisi, a Nucija la purgissione de lu Cristu Mortu se face lu sabbatu la mmane 'mprima. 'U ggiurnu de Pascareddhra i cristiani de Nucija vannu a 'nu fore rittu Pusciardu, 'ittu Facece, aru 'nc' ete na cappeddhra de la Madonna de l'Anciuli. A ddhrai se dice Missa e se facune scampagnate.

'Nthra li personaggi famosi, 'tocca se ricordine:
Pascali Ruggieri (unu te li 'ngegneri ca fice lu ponte girevole de tarantu)
Arciprete don Domenicu Marzotta (ca fice fare la chiesia)

On. Giacintu Ursu (ancora vivente), deputatu e difensore civicu de la Provincia de Lecce

U sinnicu de moi se chiama Giuseppe (Pippi) Fracasso
Lu parrocu ete Don Pinu Pedone

La comune face parte de l'Unione delle Comuni de le Terre de Menzu (cu Sciuvaneddhru, Sanarica, Vithrugna, Sancassianu e Suranu)

## Liami nterni

Lu stissu artìculu 'n sicilianu standard

Catigurìa:Parlata salentina
Teresa (filastrocca)

Teresa dammi i picciuli

cacocciuli - cacocciuli,

cacocciuli non ci n'è

sasizza, sasizza;

sasizza cò spacu

mi cacu - mi cacu,

non ti cacari ora

cachiti dda fora.

Dda fora c'è u zu Santu

mi scantu - mi scantu,

dda fora c'è u zu Pinu

mischinu - mischinu.

## Lijami nterni
* Filastrocchi supra i nomi

Catigurìa:Filastrocchi
Catigurìa:Folklori
Catigurìa:Lingua siciliana
Larenzu (filastrocca)

Larenzu

ròtulu e menzu

pasta co sucu 

e patati ntô menzu

## Lijami nterni
* Filastrocchi supra i nomi

Catigurìa:Filastrocchi
Catigurìa:Folklori
Catigurìa:Lingua siciliana
Calabbrisi sittintriunali

Lu **calabbrisi sittintriunali** (nomu lucali "calabbrìse" o "calavrìse") è nu nzemi di dialetti ca sunnu parrati nta la zona ca currispunni a l'antica Calabbria Citiriuri (oi chiamata Calabbria sittintriunali). Lu calabbrisi sittintriunali è di tipu napulitanu.

## Latinu anticu

Lu latinu anticu rapprisenta lu substratu funnamintali dû calabbrisi sittintriunali. Gerhard Rohlfs, quannu parra dâ prisenza dâ lingua latina ntê dialetti calabbrisi, ammetti ca *«lu funnu principali dû lèssicu calabbrisi è lu latinu»*, pricisannu ca li tèrmini cchiù antichi cumpàrinu nta li parrati calabbrisi sittintriunali, pirchì nta sta zona la latinizzazzioni avvinni 'n tèmpura assai antichi (rumanizzazzioni).

Chistu è pussìbbili virificàrilu liggennu arcuni tèrmini ripurtati dû Gerhard Rohlfs:

## Grecu anticu

Lu grecu è macari n'elementu dû dialettu calabbrisi sittintriunali, ma sunnu suprattuttu usati di li palori ca vèninu dû latinu. Eccu dunca, nta na tabbella, li palori latini usati ntô dialettu calabbrisi sittintriunali mentri ginirarmenti s'ùsanu li palori grechi p'innicari lu stissu oggettu o armalu o chianta ntô dialettu calabbrisi miridiunali.

## Cuniugazzioni dî verbi

Ntâ Calabbria sittintriunali ci s'esprimi nurmarmenti sempri cu l'usu "talianu" di lu nfinitu, macari cu li verbi ca esprìminu vuluntati: vogghju mangiàre

## Rifirimenti

*Dialetto calabrese (articolo della wikipedia italiana)

## Liami nterni

*Calabbrisi centru-miridiunali (parrata calabbrisa di tipu sicilianu)

Catigurìa:Calabbria
Filastrocchi supra li cosi

La filastrocca è nu cumpunimentu spissu 'n rima cu brevi versi. Pò trattari argumenti vari e veni cuntata cu ritmu viloci o a litanìa. La carattirìstica principali è la ripetizzioni dê palori e dê soni dê palori, ca rènninu la filastrocca divirtenti a cu l'ascuta.

## Etimòluggìa
La filastrocca era 'n orìggini tramannata sulu cu la palora di patri 'n figghiu, di na ginirazzioni a l'àutra e era principalmenti 'n cuntu pupulari. Versu lu 1700, studiusi di tradizzioni pupulari, ncumìncianu a raccògghiri li filastrocchi 'n antoluggìi.

## Filastrocchi 'n sicilianu
*Papà veni veni
*Chiovi chiovi
*Sutta l'archi dâ marina

Catigurìa:Sicilia
Catigurìa:Folklori sicilianu
Papà veni veni

Papà veni veni

cacaredda mi ci veni

e a cu è ca lu tratteni

cacaredda mi ci veni

## Liami nterni

Filastrocchi supra i cosi

Catigurìa:Filastrocchi
Calabbrisi

Lu tèrmini **calabbrisi** poti rifiri a:
* la varianti dâ lingua siciliana parrata ntâ parti centru-miridiunali dâ Calabbria 
* la varianti dâ lingua napulitana parrata ntâ parti sittintriunali dâ Calabbria
Chiovi chiovi

Chiovi chiovi

la jatta fa li provi

lu suggi si marita

cu li zocculi di sita.

## Liami nterni

Filastrocchi supra i cosi

Catigurìa:Filastrocchi
Sutta l'archi dâ marina

Na calata da marina

sciddicau na signurina

sciddicau cu l'anchi aperti

e si visti u trentasetti.

Passau 'n giovanottu

ca ci visti u quarant'ottu

sutta l'archi da marina

sciddicau na signurina.

## Liami nterni

Filastrocchi supra i cosi

Catigurìa:Filastrocchi